১৯০৫— অ্যালবার্ট আইনস্টাইন তাঁর ‘থিওরি অফ রিলেটিভিটি’র তত্ত্ব প্রকাশ করেন।
১৯০৫— মার্কিন যুক্তরাষ্ট্রের ২৬তম প্রেসিডেন্ট হিসেবে শপথ নেন থিওডোর রুজভেল্ট।
১৯০৫— বার্থা ভন সাটনার, প্রথম মহিলা যিনি নোবেল শান্তি পুরস্কার পেয়েছিলেন।
১৯০৫ সালে ঘটেছিল আরও এক ঘটনা, যা খবরের শীর্ষে আসে দীর্ঘ ১১৩ বছর বাদে। জাপানের হোক্কাইদো শহরে জন্ম হয় মাসাজো নোনাকার। 

এই বিষয়ে অন্যান্য খবর

‘২৫০ বছর’-এরও বেশি বেঁচেছিলেন এই মানুষটি! পড়ুন সেই কাহিনি
১২০ বছর বয়সেও নিয়মিত যোগ ব্যয়াম করছেন এই সন্ন্যাসী


ভাবছেন, সে আবার কে! নাহ্, বিজ্ঞান, রাজনীতি বা নোবেলের সঙ্গে এই মানুষটির কোনও যোগই নেই। তবে এক অবিশ্বাস্য যোগ রয়েছে জীবনের সঙ্গে। কারণ এই মুহূর্তে তিনিই সর্বজ্যেষ্ঠ মানুষ এই পৃথিবীর বুকে। বয়স ১১৩ বছর। গত বুধবারই তিনি এই বয়সে পা দিয়েছেন।
এক সর্বভারতীয় সংবাদমাধ্যমের প্রতিবেদন অনুযায়ী, চলতি বছরের এপ্রিল মাসে, গিনেস বুক অফ ওয়ার্ল্ড রেকর্ড-এর তরফ থেকে নোনাকাকে বিশ্বের প্রবীনতম পুরুষ আখ্যা দেওয়া হয়। তাঁর আগে এই শিরোপা ছিল স্পেনের ফ্রান্সিসকো নুনেজ অলিভেরার। 
আন্তর্জাতিক সংবাদমাধ্যম ‘ইনডিপেনডেন্ট’-এর খবর অনুযায়ী, নোনাকা তাঁর সারা জীবন কাটিয়েছেন হোক্কাইদোর ওশোরোতে, যার প্রসিদ্ধি উষ্ণ প্রশ্রবণের জন্য। সেই হট স্প্রিং-এর পাশেই ছিল নোনাকার একটি সরাইখানা। ওই হট-স্প্রিং-এর মিনারেল সমৃদ্ধ জলই তাঁর এই লম্বা জীবনের কারণ বলে জানান নোনাকা।
তবে নোনাকার মেয়ে জানান, মূলত স্ট্রেস-ফ্রি জীবনযাপনই তাঁকে বিশ্বের প্রবীনতম পুরুষের শিরোপা এনে দেয়। সঙ্গে, মিষ্টির প্রতি আসক্তি।